Til umræðu hefur verið hvernig vigtun á afla sem til vinnslu fer í nýbyggingu Samherja hf. fer fram . Eftir samtal við Fiskistofu þá verða þær vogir sem notaðar eru að vera eign Hafnasjóðs og starfsmenn hans að sjá um vigtunina . Til tals hefur komið að það þurfi aðra pallavog sem staðsett yrði við Austurgarð . Sviðsstjóri kynnti tilboð sem borist hafa vegna þessa verkefnis að fjárhæð kr. 5.300.000 , - . Veitu - og hafnaráð samþykkir samhljóða með fimm atkvæðum að fela sviðsstjóra að semja við bjóðendur á grundvelli fyrirliggjandi tilboða og þeirri þörf sem Hafnasjóður þarf að uppfylla . Með rafbréfi frá Olís , sem dagsett er 20. nóvember 2019 , kemur eftirfarandi fram : " Eins og ég fór yfir í morgun þá framlengdum við hjá Olís bryggju á Dalvík árið 2006 til að bæta aðstöðu okkar við bryggjudælu , meðfylgjandi er reikningur vegna þessarar framkvæmdar . Guðmundur Guðlaugsson hefur einnig staðfest við mig að um sé að ræða þessa framlengingu á bryggjunni samkvæmt þeim reikning sem er í viðhengi . Einnig má sjá myndir í viðhengi . Árið 2009 fær N1 leyfi hjá Dalvíkurbyggð til að koma fyrir sinni bátadælu , sem er ekkert óeðlilegt ( sjáviðhengi ) . Það sem aftur á móti vekur spurningar hjá Olís er að hvorki N1 né Dalvíkurbyggð hafi beðið um leyfi til að nota þann hluta bryggjunnar sem Olís sannarlega byggði árið 2006 fyrir starfsemi bryggjudælu N1 í Dalvíkurhöfn . Að okkar mati getur sveitarfélag ekki veitt leyfi fyrir notkun á eigum fyrirtækja . Eðlilegt væri að N1 greiddi Olís með einhverju móti fyrir þá aðstöðu í Dalvíkurhöfn sem N1 hefur afnot af og er sannarlega í eigu Olís . " Sviðsstjóra er falið að skoða málið og kynna það á næsta fundi ráðsins . Það sem kemur inná málaflokka hjá veitu - og hafnaráði eru t.d. : Atvinna og nýsköpun : Sjá markmiðin á bls 10 , þá sérstaklega áhersluna á að auka opinbert fjármagn til rannsókna , þróunar og nýsköpunar til landshlutans um 40% . Nauðsynlegt er að athuga hvort við getum eitthvað nýtt okkur þá sjóði sem eru í boði , t.d. til rannsóknarvinnu við vatnsöflun í Þorvaldsdal og smávirkjun í Brimnesá . Umhverfismál : Bls. 25 . Óheimilt er að skip brenni olíu í höfnum , og bls. 26 . Að 10% af skólpi verði hluti af hringrásarhagkerfinu . Einnig sjá bls. 29 . Skoða úrbætur í fráveitumálum og auka meðhöndlun skólps . Veitu - og hafnaráð samþykkir samhljóða með fimm atkvæðum að fela sviðsstjóra að leita upplýsinga um möguleika á utanaðkomandi aðstoð við gerð umsókna með vísan til markmiða sóknaráætlunar . Sviðsstjóri hafði samband við lögfræðing Samorku vegna þessa máls , en til upplýsingar þá er Samorka samtök orku - og veitufyrirtækja á Íslandi . Fram kom að frestur hefur verið gefinn til að svara bréfi ráðuneytis til 10. janúar 2020 og munu samtökin boða félagsmenn til fundar vegna þessa máls nú í desember .